Alus tilattiin 5. huhtikuuta 1940 Vickers Armstrongin Newcastlen telakalta samanaikaisesti kolmen muun Kanadan laivastolle toimitettavan Tribal-luokan hävittäjän kanssa. Aluksen nimeksi piti tulla "HMCS Iroquois", kun köli laskettiin 31. lokakuuta 1940 työnumerolla 4234 (telakkanumero 28). Kölinlaskua viivästyttivät toistuvien ilmahyökkäysten aiheuttamat vauriot telakalle sekä lisääntynyt korjausten määrä epäonnisen Norjan sotaretken sekä joukkojen mantereelta evakuoinnin päätyttyä.